Apr 21,2016
విప్రో క్యూ4 లాభాలు రూ.2,240 కోట్లు
ముంబయి : దేశంలోనే మూడో అతిపెద్ద ఐటి సేవల కంపెనీ విప్రో 2016 మార్చి 31తో ముగిసిన నాలుగో త్రైమాసికం (క్యూ4)లో రూ.2,235 కోట్ల నికర లాభాలు నమోదు చేసుకుంది. గతేడాది ఇదే త్రైమాసికంలో ఇదే స్థాయిలో లాభాలు ఆర్జించింది. గత క్యూ4లో విప్రో రెవెన్యూ 14 శాతం పెరిగి రూ.12,800 కోట్లకు చేరింది. డాలర్‌ రూపంలో 2.7 శాతం వృద్ధితో 1887.6 మిలియన్‌ డాలర్ల రెవెన్యూ నమోదయ్యింది.క్రితం ఆర్ధిక సంవత్సరంలో మొత్తంగా 3 శాతం వృద్ధితో రూ.8890 కోట్ల నికర లాభాలు సాధించింది. రెవెన్యూ 9 శాతం పెరిగి రూ.51,240 కోట్లకు చేరింది. షేర్ల బైబ్యాక్‌లో భాగంగా ప్రతిషేర్‌కు రూ.625 చెల్లించి రూ.2500 కోట్ల షేర్లను వెనక్కి తీసుకోవడానికి విప్రో బోర్డు ఆమోదం తెలిపింది. బుధవారం బిఎస్‌ఇలో విప్రో షేర్‌ 2 శాతం పెరిగి రూ.601 వద్ద ముగిసింది. జూన్‌ త్రైమాసికంలో 1,901 బిలియన్‌ డాలర్ల రెవెన్యూ అంచనా వేస్తోంది. మార్చితో ముగిసిన త్రైమాసికంలో 1.88 బిలియన్‌ డాలర్ల రెవెన్యూ నమోదు చేసుకుంది. సమీకృత సేవలు, హైపర్‌ ఆటోమేషన్‌ విభాగాల వృద్ధిపై తాము ప్రధానంగా దృష్టి కేంద్రీకరిస్తున్నామని విప్రో సిఇఒ అబిదాలి నీముచ్‌వాలా తెలిపారు. డిజిటల్‌ అండ్‌ కన్సల్టెంగ్‌పై పెట్టుబడులు చేస్తామన్నారు.
మీ స్నేహితులకు రికమెండ్ చెయ్యండి